El IX Festival solidario Alma de Acero llega a Gandia los días 10 y 11 de noviembre
07 novembre 2018

## El IX Festival solidario Alma de Acero llega a Gandia los días 10 y 11 de noviembre07 novembre 2018Última actualització: 14 juliol 2025

![](../gestion/img/_AO_2608-copia.jpg)  
  

El IX Festival solidari Alma de Acero es desenvoluparà a la nostra ciutat els pròxims dies 10 i 11 de novembre a la plaça del Tirant.  
L'esdeveniment solidari ha estat presentat aquest matí en una roda de premsa per Nahuel González, regidor delegat de Responsabilitat Social i Joan Grimal, responsable de comunicació d'Alma de Acero.  
  
Aquest any, tot el que es recapte anirà a benefici del Centre d'Acollida de Menors la Safor, seguint en la línia de l'anterior edició. Un projecte destinat a condicionar el centre per tal de millorar la vida als 25 xiquets i xiquetes que utilitzen les instal·lacions.  
  
Durant el festival també tindrà lloc la II Fira AdA de dues rodes de Gandia, on totes les grans marques de motos participaran presentant els seus models i on els interessats podran adquirir el vehicle.  
  
**Nahuel González** ha explicat que "_es tracta d'un esdeveniment consolidat i important a la nostra ciutat que ve precedit per l'èxit de totes les edicions anteriors. Alma de Acero col·labora en totes les activitats socials en què es requereix la seua implicació. El Centre d'Acollida de Menors la Safor, s'ha vist beneficiat gràcies a la seua implicació i els xiquets i xiquetes que hi són saben que tenen persones que es preocupen per ells" "Només queda convidar a la ciutadania a que gaudisca de les activitats que s'han organitzat i que col·laboren amb aquesta causa benèfica_" va finalitzar l'edil  
  
**Joan Grimal**, va agrair la col·laboració del consistori i va destacar que "_un festival d'aquesta mida genera contratemps a l'hora d'organitzar-però tot s'ha pogut solucionar gràcies a la implicació de l'Ajuntament i la regidoria que encapçala el regidor Nahuel González_" "_És una iniciativa 100% benèfica i per això volem demanar al barri del Raval i a tota Gandia que s'involucre, ja que hem preparat activitats per a tots els públics_".  
  
El responsable de comunicació d'Alma de Acero va voler agrair a totes les entitats, col·lectius, patrocinadors i als cossos i forces de seguretat de l'Estat la participació en la iniciativa.  
  
Pel que fa a la programació, Grimal va explicar que les activitats s'iniciaran a les 10 del matí del dissabte 10 i amb entrada gratuïta. La plaça del Tirant comptarà actuacions de música, activitats infantils, castells inflables, concurs de paelles, espectacles en directe i una xocolatada per als més menuts. A més també està prevista la col·laboració dels cossos i forces de seguretat de l'Estat que realitzaran demostracions. Per finalitzar la jornada de dissabte està prevista l'actuació de tres grans grups de tributs (ZZ Top, AC / DC i Extrermoduro).  
  
El diumenge 5 se celebrarà la concentració de motos, amb actuacions en directe de música, la ruta motera i el sorteig de regals als participants.

[Twittear](https://twitter.com/share)